**Elizabeth "Betsy" DeVos** (s. 8. tammikuuta 1958) on yhdysvaltalainen poliitikko, yrittäjä, hyväntekijä ja koulutusaktivisti ja kotoisin Michiganista. Hänet nimitettiin Yhdysvaltain opetusministeriksi helmikuussa 2017.

Elämä
-----

Elisabeth DeVos, omaa sukua Prince, on kotoisin Michiganin Holland-nimisestä kaupungista. Hän on suorittanut bachelor-tutkinnon liiketalouden alalta ja opiskellut politiikan tutkimusta.

DeVos meni vuonna 1980 naimisiin Richard "Dick" DeVos Jr.:n kanssa, joka on ollut ennen Betsy DeVosin ministerinuraa Yhdysvalloissa vaimoaan tunnetumpi. Aviomies on Amwayn perustajan poika ja omistaa osan isänsä yhtiöstä. Pariskunnalla on kaksi tytärtä ja poika. Amwayn perinnön takia DeVosit ovat miljardöörejä. Forbes-talouslehden mukaan perheen omaisuus on 5,1 miljardia dollaria. Aviomies on ollut ehdokkaana Michiganin kuvernööriksi. DeVos istuu monien yhtiöiden hallituksissa ja oli useita vuosia Michiganin republikaanien puheenjohtaja. Hän on myös useiden hyväntekeväisyysjärjestöjen johdossa.

Poliittiset mielipiteet
-----------------------

DeVos kannattaa vanhempien oikeutta valita lastensa koulu vapaasti. Hän on puolisonsa kanssa tukenut miljoonilla dollareilla lobbaustyötä, jonka tavoitteena on muuttaa lainsäädäntöä niin, että yksityisiä kristillisiä kouluja voitaisiin tukea verovaroilla enemmän. DeVos on perustellut yksityiskoulujen suosimista sillä, että niiden luoma kilpailu parantaisi myös julkisia kouluja. Yhdysvalloissa asia on kiistanalainen, sillä seurauksena voi pikemminkin olla luokkaerojen kärjistyminen ja julkisten koulujen oppilaiden valikoitumisen entistä haastavammiksi. Molemmat DeVosit ovat kertoneet olevansa hyvin uskonnollisia ja sanoneet, että Betsyn kiinnostus ja motivaatio keskittyä koulutukseen kumpuaa häneen uskonnollisesta vakaumuksestaan.

Opetusministerinä
-----------------

DeVosin nimityksestä opetusministeriksi käytiin poikkeuksellisen tiukka äänestys. Senaatissa äänet menivät tasan 50-50, ja valinnan ratkaisi varapresidentti Mike Pence. Trump luonnehti Betsy DeVosia uudistajaksi. Nimitys oli Trumpin kiistanalaisimpia, sitä vastusti muun muassa opettajien ammattiliitto.

Lähteet
-------

1. 1 2 3  Who is Betsy Devos? *The Sun*. Viitattu 25.11.2016.
2. 1 2 3  Trumpin opetusministeri Betsy DeVos on miljardööri *Hs.fi*.  9.2.2017. Viitattu 10.2.2017.
3. 1 2  Trump nimitti vihdoin myös naisia hallintoonsa – YK-lähettilääksi nousee Yhdysvaltojen nuorin kuvernööri ja opetusministeriksi upporikas koulutusaktivisti *Helsingin Sanomat*.  23.11.2016.  Arkistoitu 25.11.2016. Viitattu 25.11.2016.
4. 1 2 3  5 Things to Know About Betsy DeVos *The Atlantic*. Viitattu 25.11.2016.
5. ↑  Rimaila, Elisa: Trumpin opetusministeri Betsy DeVos on miljardööri, joka lahjoittaa rahaa "homojen eheyttämistyölle" ja haluaa koulujen "edistävän Jumalan valtakuntaa" *Helsingin Sanomat*.  9.2.2017. Viitattu 9.2.2017.
6. ↑  Trump's education pick says reform can 'advance God's Kingdom' *Politico*. Viitattu 10.12.2016.
7. ↑  Betsy DeVos Confirmed as Education Secretary; Pence Breaks Tie *The New York Times*.  7.2.2017. Viitattu 7.2.2017. (englanniksi)
8. ↑  Pauli Lahti: Senaatti hyväksyi Trumpin opetusministerin historiallisen tiukassa äänestyksessä *Yle.fi uutiset*.  7.2.2017. Viitattu 10.2.2017.
9. ↑  Saara Hirvonen: Puhemaraton Yhdysvaltain senaatissa *Yle.fi uutiset*.  7.2.2017. Viitattu 10.2.2017.

Aiheesta muualla
----------------

* Kuvia tai muita tiedostoja aiheesta **Betsy DeVos** Wikimedia Commonsissa

* Sitaatteja aiheesta **Betsy DeVos** Wikisitaateissa

Yhdysvaltain opetusministerit

* Hufstedler
* Bell
* Bennet
* Cavazos
* Alexander
* Riley
* Paige
* Spellings
* Duncan
* King
* DeVos
* Cardona


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Yhdysvallat
* Puola

 |
|  |
| Muut | 
* SNAC

 |

 |